24.04.2016

ไม่ได้มานั่งทานในร้านหลายปีมากกกก ว่าจะมาลองตั้งแต่เห็นเค้าเพิ่มเมนูใหม่ๆ แต่ไม่ได้ฤกษ์ซะที พอดีวันนี้อยากเบรดสติ๊กขึ้นมาอย่างรุนแรงก็เลยมากเลย555

พิซซ่าคอมปะนีอยู่คู่ห้างนี้มาเป็นสิบปีแล้วนะ แต่เมื่อก่อนอยู่ชั้นสองและแต่งร้านมืดๆ ปัจจุบันแต่งร้านสวยมากเลยค่ะ โต๊ะเก้าอี้ไม้ มีภาพวาดบนฝาผนัง ชอบมาก บรรยากาศดีกว่าร้านฟาสต์ฟู้ดทั่วไปเยอะเลย

มาวันอาทิตย์ช่วงบ่ายสองกว่าๆลูกค้าไม่ค่อยเยอะเท่าไหร่ค่ะ

วันนี้สั่งพิซซ่าขอบไส้กรอกถาดกลาง เลือกได้สองหน้า จุกมาก แต่เหมือนกับพอเลือกขอบไส้กรอกแล้วมันก็จะไม่ค่อยมีชีสตรงขอบแฮะ(?) อยากได้ทั้งสองอย่างเยอะๆอ่ะ55555

-เบรดสติ๊ก เมื่อก่อนชอบมากกกกก แบบว่ามันหาที่ร้านอื่นไม่ได้แล้ว แต่พอสั่งมาทานวันนี้ปรากฏว่ามันไม่อร่อยแล้วค่ะ ฮืออ T___T หมดเหตุผลให้เข้าร้านนี้แล้ว ตอนนี้ขนมปังมาเป็นชิ้นยาวๆติดกันเป็นแพ ด้านนอกกรอบนิดๆไม่เหมือนเมื่อก่อนที่หนึบๆ แล้วน้ำจิ้มก็ไม่หอมเหมือนเมื่อก่อนแล้วอ่ะ เสียใจมากกกกกกกกกกก

-ปีกไก่บาร์บีคิว อันนี้ยังอร่อยเสมอต้นเสมอปลาย ร้านนี้ทำได้ดีจริงๆค่ะ ให้ปีกบนปีกกลางมาอย่างละครึ่ง

สังเกตด้วยว่าเดี๋ยวนี้ไม่มีชีสผงบนโต๊ะแล้ว แต่ถ้าขอพนักงานเค้าก็จะเอามาให้ แหม ไอเทมลับเฉพาะลูกค้าเก่าหรอเนี่ย!

พนักงานบริการดีและนอบน้อมมากค่ะ แต่ก็แอบเวอร์ไปนิดนึงตอนโค้กรีฟิลมาเติมรอบแรก แก้วเก่ายังเหลือเกินครึ่ง พนักงานยกแก้วใหม่มาให้เลยจ้า(เดาว่าเค้าห่วงเรื่องน้ำแข็งละลายแล้วเครื่องดื่มจะเสียรส) แต่พอแก้วใหม่หมด กลับไม่มาเปลี่ยนแก้วใหม่ให้อีกรอบ5555 เค้าคงคิดว่าดื่มไม่ไหวละมั้ง แต่สุดท้ายก็มาถามค่ะว่าจะรับอีกไหม 

เบ็ดเสร็จมื้อนี้ออกมา 780 กว่าบาทมั้ง แพงมากเลยเดี๋ยวนี้กับการกินพิซซ่า ช่วงนี้ไม่ได้มีโปร 1 แถม 1 ซะด้วย แต่เห้นป้ายบนโต๊ะบอกว่าทุกอังคารเย็นมี 1 แถม 1 นะคะ :)